**RANGOS SUTARTIS NR. AŠT 25-43**

2025 m. kovo 26 d.

Alytus

**UAB „Alytaus šilumos tinklai“**, juridinio asmens kodas 149947714, buveinės adresas Pramonės g. 9, LT-62175 Alytus, atstovaujama generalinio direktoriaus Mindaugo Nevardausko, veikiančio pagal Bendrovės įstatus, toliau vadinama „**Užsakovu**“,

ir

**UAB „Axioma servisas“**, juridinio asmens kodas 304602530, buveinės adresas Ozo g. 12A-1, LT-08200, Vilnius, atstovaujama generalinio direktoriaus Artūro Lopetos, veikiančio pagal bendrovės įstatus, toliau vadinamu **„Rangovu“,**

1. **Sutarties sąvokos**
	1. Pirkimų įstatymas – Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas (galiojanti aktuali redakcija su visais pakeitimais ir papildymais).
	2. Viešųjų pirkimų įstatymas – Lietuvos Respublikos Viešųjų pirkimų įstatymas (galiojanti aktuali redakcija su visais pakeitimais ir papildymais).
	3. Informacinė sistema „SABIS“ – valstybės informacinė sistema, skirta informacinių technologijų priemonėmis parengti, pateikti ir išsaugoti su Viešųjų pirkimų įstatyme nurodytų sutarčių, bei vidaus sandorių vykdymu susijusias sąskaitas už įsigyjamas prekes, paslaugas ir darbus, taip pat gauti informaciją apie pateiktų sąskaitų apmokėjimą.
2. **Šalių pareiškimai ir garantijos**
	1. Kiekviena iš Šalių pareiškia ir garantuoja kitai Šaliai, kad:
		1. Šalis yra tinkamai įsteigta ir teisėtai veikia pagal Lietuvos Respublikos įstatymus;
		2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Prekėms tiekti;
		3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
		4. ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.
3. **Sutarties dalykas**
	1. Šioje Sutartyje nustatytomis sąlygomis Rangovas įsipareigoja savo rizika ir savo medžiagomis atlikti UAB ‚Alytaus šilumos tinklai“ katilinės kondensato puodo pakeitimo (remonto) darbus. Numatomas darbų atlikimo laikas – katilinės planinio remonto metu (preliminariai 2025 m. gegužės mėn.).
	2. Darbai objekte turi būti atlikti ne ilgiau kaip per 4 (keturias) kalendorines dienas.
	3. Už darbus, kuriuos Rangovas be Užsakovo rašytinio sutikimo atlieka nukrypdamas nuo pateikto Pasiūlymo, Užsakovas Rangovui nemoka.
	4. Sutarties galiojimo laikotarpiu Užsakovas gali atsisakyti dalies darbų ar sumažinti darbų apimtis dėl ne nuo Sutarties Šalių atsiradusių aplinkybių arba aplinkybių, kurios tampa žinomos po Sutarties sudarymo, kurių atsiradimo Pirkimo procedūrų vykdymo metu, Pasiūlymų pateikimo ir Sutarties sudarymo metu Šalys negalėjo protingai numatyti (esant aiškiai įrodomiems netikslumams ar klaidoms Projekte, dėl kurių nebereikia atliktų Darbų, dėl techninių sprendimų keitimo tam tikri Darbai tampa nebereikalingi). Toks keitimas yra galimas, jeigu neprieštarauja PĮ 97 straipsnio nuostatoms.
	5. Užsakovas įsipareigoja sudaryti Rangovui būtinas sąlygas darbams atlikti, priimti atliktus darbus ir už tai sumokėti Sutartyje nustatyta tvarka. Rangos atlikimo vieta – Pramonės g. 9, Alytus.
	6. Pirkimo objektui taikomi Aplinkos ministerijos nustatyti aplinkos apsaugos kriterijai:
		1. Remonto darbų atlikimo metu susidariusios atliekos turi būti tvarkomos pagal Atliekų tvarkymo taisyklėse nustatytus reikalavimus.
		2. Darbų vykdytojas remonto darbo metu susidariusias atliekas:

- turi tvarkyti taip, kad jos nepatektų į aplinką;

- privalo rūšiuoti jų susidarymo vietoje;

- turi perduoti atliekų tvarkytojams ir turėti atliekų atidavimą pagrindžiančius dokumentus;

- tvarkydamas komunalines atliekas privalo naudotis savivaldybių organizuojamomis atliekų tvarkymo sistemomis ir rūšiuoti atliekas savivaldybių atliekų tvarkymo taisyklėse nustatyta tvarka.

1. **Sutarties kaina ir mokėjimo sąlygos**
	1. Sutarties kaina – 3 587,00 Eur (trys tūkstančiai penki šimtai aštuoniasdešimt septyni eurai, 00 ct) be (PVM). Pridėtinės vertės mokestis (PVM) 21 % - 753,27 Eur (septyni šimtai penkiasdešimt trys eurai, 27 ct). Sutarties vertė 4 340,27 Eur (keturi tūkstančiai trys šimtai keturiasdešimt eurų, 27 ct) su (PVM) Pasikeitus Lietuvos Respublikos pridėtinės vertės mokesčio įstatymu nustatytam PVM tarifui, be atskiro Šalių susitarimo PVM tarifas bus perskaičiuojamas galiojančių teisės aktų nustatyta tvarka, taikant PVM tarifą, galiojantį prievolės apskaičiuoti PVM atsiradimo momentu. Sutarties kaina bus keičiama pasikeitusio PVM tarifo atitinkama dalimi.
	2. Sutarčiai taikomas fiksuotos kainos apskaičiavimo būdas, nustatytas Viešųjų pirkimų tarnybos 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“.
	3. Rangovas į Paslaugų kainą yra įskaičiavęs visas su rangos darbais susijusias išlaidas, visus mokesčius, įskaitant PVM bei PVM sąskaitos faktūros teikimo mokestį per „SABIS“ sistemą, įskaitant, tačiau ne tik:
		1. išlaidas, susijusias su Sutarties objektui reikalingų įrenginių ir medžiagų įsigijimu, demontuotų medžiagų, įrenginių utilizavimu;
		2. išlaidas, susijusias su Sutartyje numatytų įsipareigojimų vykdymu;
		3. apsirūpinimo įrankiais, reikalingais Rangos darbams atlikti, išlaidas (jei taikoma);
		4. visas su dokumentų, numatytų Techninėse sąlygose, rengimu, derinimu ir pateikimu susijusias išlaidas;
		5. įsisteigimo Lietuvos Respublikoje išlaidas, įskaitant įsiregistravimą Lietuvos Respublikos mokesčių mokėtoju (jei tai reikalinga darbų atlikimui užtikrinti), arba su laisvo prekių (tiekiamų kartu su darbais) ir (ar) paslaugų judėjimo teisės įgyvendinimu susijusias išlaidas (teisės pripažinimo dokumentų, patvirtinimų gavimo iš kompetentingų Lietuvos Respublikos institucijų ir (arba) profesinių bendrijų išlaidas ir kita);
		6. šios Sutarties sudarymo ir vykdymo išlaidas, įskaitant išlaidas, susijusias su priverstiniu Sutarties vykdymu;
		7. visas tiesiogines ir netiesiogines išlaidas, susijusias su tinkamu rangos darbų atlikimu ir įrenginių tiekimu, bei bet kokių darbų, reikalingų Rangos darbams atlikti, kuriuos Rangovas, būdamas tos srities specialistu, turėjo ir galėjo numatyti, jei būtų buvęs pakankamai rūpestingas.
		8. kitas su tinkamu Darbų atlikimu susijusias išlaidas
	4. Užsakovas už darbus Rangovui sumoka per 30 (trisdešimt) kalendorinių dienų po darbų atlikimo ir PVM sąskaitos faktūros už atliktus darbus pateikimo dienos.
	5. Pridėtinės vertės mokesčio sąskaitos faktūros, sąskaitos faktūros, teikiamos naudojantis informacinės sistemos „SABIS“ priemonėmis.
	6. Užsakovas už atliktus darbus Rangovui atsiskaito mokėjimo pavedimu į Rangovo nurodytą banko sąskaitą. Apmokėjimas laikomas įvykdytu, kai patenka į Rangovo sąskaitą.
2. **Paslaugų kokybė**
	1. Atliekamiems darbams ir jų kokybei keliami reikalavimai apibrėžiami Sutartyje. Atliekamų darbų kokybė atitinka teisės aktų keliamus reikalavimus.
	2. Rangovas privalo užtikrinti, kad lygiavertė jo ir (arba) jo personalo kvalifikacija būtų užtikrinama visą Sutarties galiojimo laikotarpį.
	3. Rangovas, Užsakovui pareikalavus, per Užsakovo nustatytą terminą privalo pateikti Užsakovui pakankamus įrodymus, jog jis turi visus pagal teisės aktų reikalavimus būtinus darbų atlikimo Lietuvos Respublikoje leidimus, atestatus, licencijas ir (arba) kitus teisės aktų nustatytus dokumentus.
	4. Rangovas garantuoja, jog darbų atlikimo ir įrangos perdavimo–priėmimo akto (-ų) pasirašymo metu darbų kokybė atitiks Sutartyje ir Lietuvos Respublikos įstatymuose nustatytus reikalavimus, jie bus atlikti kokybiškai, be klaidų, kurios panaikintų ar sumažintų darbų ir įrangos vertę ar jų rezultato tinkamumą įprastam naudojimui.
	5. Jei Rangovo darbo trūkumai pastebimi po darbų ir įrangos perdavimo–priėmimo akto pasirašymo, bet ne vėliau kaip per 10 (dešimt) darbo dienų, Užsakovas raštu informuoja apie tai Rangovą.
	6. Rangovas per 5 (penkias) darbo dienas nuo Užsakovo pranešimo apie trūkumų nustatymą išsiuntimo dienos privalo savo jėgomis ir lėšomis pašalinti trūkumus, kurie atsirado ne dėl Užsakovo kaltės / ne dėl trečiųjų asmenų kaltės (išskyrus Užsakovo samdomus subteikėjus) / ne dėl force majeure aplinkybių.
	7. Rangovui per 5 (penkias) darbo dienas nepašalinus nustatytų darbo kokybės trūkumų ir/ar įrangos broko, Rangovas, Užsakovui pareikalavus, moka Užsakovui 0,05 procento nuo neatliktų darbų ir / ar neįvykdytų kitų paslaugų vertės dydžio delspinigius bei atlygina Užsakovo dėl to patirtus tiesioginius nuostolius tiek, kiek jų nepadengia netesybos. Užsakovui pareiškus reikalavimą atlyginti patirtus tiesioginius nuostolius, netesybos įskaitomos į nuostolių atlyginimą.
	8. Rangovui per 10 (dešimt) darbo dienų nepašalinus nustatytų darbų ar įrangos trūkumų, Užsakovas turi teisę pašalinti trūkumus savo jėgomis arba pasitelkdamas trečiuosius asmenis, o Rangovas tokiu atveju apmoka Užsakovo patirtas trūkumų šalinimo išlaidas bei, Užsakovui pareikalavus, sumoka Užsakovui 20 (dvidešimt) procentų darbų ir įrangos, kurioms nustatyti trūkumai, vertės dydžio baudą.
	9. Rangovas yra atsakingas už visus darbo ir įrangos trūkumus nepriklausomai nuo to, ar jie buvo nurodyti suteiktų darbų ir įrangos perdavimo–priėmimo akte, ar ne (t. y. tiek už akivaizdžius, tiek už paslėptus trūkumus).
	10. Jei dėl Rangovo netinkamai atliktų darbų sugadinamas Užsakovo turimas turtas, neigiamai paveikiamos Užsakovo sistemos, įrenginiai, statiniai ar pablogėja jų veikimas, Rangovas atlygina Užsakovo tiesiogines išlaidas, susijusias su atsiradusių neigiamų pasekmių šalinimu, ir dėl to Užsakovo patirtus tiesioginius nuostolius. Užsakovo patirti tiesioginiai nuostoliai, kuriuos Rangovas privalo atlyginti Užsakovui ne vėliau kaip per 10 d. d. pervedami į Sutartyje nurodytą Užsakovo banko sąskaitą.
	11. Jeigu darbai buvo atliekami naudojant Rangovo medžiagas, už tokių medžiagų kokybę Rangovas atsako kaip pardavėjas pagal pirkimo–pardavimo sutartį.
	12. Jei pagal Sutartį ir jos priedus nėra galimybės nustatyti neįvykdytų ir (ar) netinkamai įvykdytų sutartinių įsipareigojimų ar jų dalies kainos, arba Sutarties dalykas yra nedalomas, tai yra dalyko dalis ar įvykdytų įsipareigojimų dalis negali atlikti Užsakovui reikalingų funkcijų, delspinigiai skaičiuojami nuo pradinės Sutarties vertės.
	13. Rangovas, atlikdamas numatytus darbus, užtikrina saugos darbe, priešgaisrinės saugos, aplinkos apsaugos bei kitų teisės aktų nustatytų reikalavimų, taikomų atliekant darbus, laikymąsi (jei taikoma).
	14. Rangovo atliktiems darbams taikomas 6 (šešių) mėnesių garantinis laikotarpis nuo priėmimo akto pasirašymo. Kondensato puodui taikoma gamintojo garantija, bet ne mažesnė, kaip 1 (vieni) metai.
3. **Šalių teisės ir pareigos**
	1. **Rangovas įsipareigoja:**
		1. Tinkamai ir sąžiningai vykdyti Sutartį;
		2. Darbus atlikti Sutartyje nustatytu laiku, perduoti Užsakovui Sutartyje nurodytą darbų atlikimo rezultatą ir ištaisyti nustatytus trūkumus per Užsakovo nustatytą terminą;
		3. Darbus atlikti pagal visuotinai pripažįstamus profesinius, techninius standartus ir praktiką, panaudojant visus reikiamus įgūdžius, žinias, laikytis aplinkos apsaugos ir saugumo technikos reikalavimų;
		4. Atlyginti visus Užsakovo tiesioginius nuostolius, atsiradusius dėl netinkamai atliktų darbų ir įrangos kokybės, susijusių su defektų šalinimu ir (ar) termino praleidimu;
		5. Prisiimti kartu su darbų atlikimu tiekiamų prekių žuvimo ar sugedimo riziką iki darbų ir įrangos perdavimo-priėmimo akto pasirašymo momento;
		6. nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Rangovui atlikti darbus nustatytais terminais;
		7. saugoti Užsakovo technologines ir komercines paslaptis, konfidencialią informaciją;
		8. užtikrinti, kad Sutarties sudarymo momentu ir visą jos galiojimo laikotarpį Rangovo atstovai turėtų reikiamą kvalifikaciją ir patirtį, reikalingas, Sutartyje numatytiems darbams atlikti;
		9. atlikti darbus kokybiškai ir nustatytais terminais.
		10. garantuoti saugų darbą, priešgaisrinę ir aplinkos apsaugą bei darbo higieną savo darbo zonoje. Rangovas užtikrina, kad jo pasamdyti darbuotojai už kuriuos atsakingas, darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;
		11. savo jėgomis ir lėšomis pašalinti dėl savo kaltės padarytus darbų ir įrangos trūkumus, pažeidžiančius sutarties sąlygas;
		12. užtikrinti, kad iki galutinio darbų ir įrangos perdavimo Užsakovui, iš Rangovo darbo vietos būtų pašalinta visa Rangovui priklausanti ir darbams suteikti naudota įranga, likusios atliekos, nepanaudotos medžiagos, o darbų vykdymo vieta būtų tvarkinga ir išvalyta;
		13. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
		14. pranešti apie naujai pastebėtus defektus/trūkumus.
	2. Rangovas turi teisę gauti darbų ir įrangos kainą su sąlyga, kad jis tinkamai vykdo šią Sutartį.
	3. Rangovas turi ir kitas šios Sutarties ir Lietuvos Respublikoje galiojančių teisės aktų numatytas teises.
	4. **Užsakovas įsipareigoja:**
		1. Rangovui sudaryti visas sąlygas, suteikti informaciją ar dokumentus, būtinus darbams atlikti;
		2. priimti iš Rangovo kokybiškai atliktus darbus ir įrangą, pasirašyti atliktų darbų priėmimo-perdavimo aktą Rangovui įvykdžius šios sutarties reikalavimus;
		3. mokėti Sutarties kainą už tinkamai atliktus darbus pagal šios Sutarties sąlygas.
	5. Užsakovas turi visas šios Sutarties, jos prieduose bei Lietuvos Respublikoje galiojančių teisės aktų numatytas teises.
	6. Šalys susitaria, kad Užsakovo ir Rangovo atsakomybė yra abipusiai ribojama tik tiesioginių nuostolių atlyginimu.
4. **Sutarties galiojimas, vykdymo pradžia, trukmė**
	1. Ši Sutartis įsigalioja nuo jos pasirašymo dienos ir galioja iki visiško sutartinių įsipareigojimų įvykdymo, bet ne ilgiau 12 (dvylika) mėnesių. Tai vienkartinė sutartis tik šiai paslaugai suteikti.
	2. Sutarties pasibaigimas ar nutraukimas neturi įtakos ginčų nagrinėjimo tvarką nustatančių ir kitų Sutarties sąlygų galiojimui, jeigu šios sąlygos pagal savo esmę išlieka galioti ir po Sutarties pasibaigimo (taip pat išlieka galioti visi atsiradę ir tinkamai neįvykdyti Šalių tarpusavio finansiniai įsipareigojimai, jeigu Šalys nesutaria kitaip).
	3. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis
	4. Darbų atlikimo terminai ir nuoseklumas nurodyti Sutarties priede Nr. 1
5. **Paslaugos vykdymo tvarka**
	1. Prieš pradedant darbus, Rangovas privalo raštiškai pranešti Užsakovui atsakingų asmenų už saugumo techniką, atsakingo darbų vadovo pavardes bei jų kvalifikacijos pažymėjimus.
	2. Užsakovas ir Rangovas paskiria po asmenį susisiekimui, kurie stebi, kontroliuoja ir prižiūri sutarties vykdymą, priduoda/priima atliktus darbus, derina darbų atlikimo terminus. Asmuo susisiekimui nėra įgaliotas atlikti kokių nors sutarties pakeitimų. Jeigu asmuo susisiekimui pakeičiamas, kitos Šalies asmuo susisiekimui nedelsiant informuojamas apie tai raštu.
		1. Užsakovo paskirtas asmuo susisiekimui: **Renatas Asadauskas, Tel. +370 656 10572, el. paštas** **renatas.asadauskas@alytausst.lt**
		2. Rangovo paskirtas asmuo susisiekimui:  **Albinas Karickas , Tel. +370 655 38566, el. paštas** **albinas.karickas@axs.eu**
		3. Užsakovo paskirti asmenys už sutarties paskelbimą: **Justina Baltulionienė Tel. +370 675 46026 el. paštas** **justina.baltulioniene@alytausst.lt**
	3. Darbai objekte turi būti atlikti laikantis nusistatyto darbų atlikimo grafiko.
	4. Jei darbų kokybė atitinka Sutartyje nustatytus reikalavimus, Užsakovas ne vėliau kaip per 5 (penkias) darbo dienas nuo atliktų darbų įvertinimo turi pasirašyti darbų ir įrangos perdavimo–priėmimo aktą. Atlikti darbai priimami ir priėmimo dokumentai įforminami pagal teisės aktų nustatytą tvarką bei reikalavimus.
	5. Jeigu darbų ir įrangos perdavimo – priėmimo metu nustatoma, kad darbai atlikti netinkamai ir darbų rezultatas neatitinka Sutartyje nustatytų reikalavimų, Užsakovas turi teisę atsisakyti pasirašyti darbų ir įrangos perdavimo–priėmimo aktą, raštu nurodydamas priimto sprendimo motyvus (jei įmanoma, nurodydamas ir priemones, kurių Rangovas privalo imtis, kad darbų kokybė atitiktų Sutarties reikalavimus ir darbų ir įrangos perdavimo priėmimo aktas būtų pasirašytas), o Rangovas privalo per Sutartyje nustatytą terminą nuo Užsakovo pranešimo apie trūkumų nustatymą išsiuntimo dienos savo jėgomis ir lėšomis pašalinti trūkumus.
	6. PVM sąskaita-faktūra išrašoma šalims pasirašius darbų ir įrangos perdavimo–priėmimo aktą.
	7. Rangovui vėluojant atlikti darbus šioje Sutartyje nustatytais terminais dėl priežasčių, nepriklausančių nuo Užsakovo, Rangovas, Užsakovui pareikalavus, moka Užsakovui 0,05 % dydžio delspinigius bei atlygina Užsakovo dėl to patirtus tiesioginius nuostolius tiek, kiek jų nepadengia netesybos. Užsakovui pareiškus reikalavimą atlyginti patirtus tiesioginius nuostolius, netesybos įskaitomos į tiesioginių nuostolių atlyginimą.
	8. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą), šioje Sutartyje nurodytais adresais, kitais adresais, kuriuos nurodė viena Šalis, pateikdama pranešimą.
	9. Jei pasikeičia Šalies adresas ir/ ar kiti duomenys, tokia Šalis turi informuoti kitą Šalį, pranešdama ne vėliau, kaip prieš 10 (dešimt) dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
6. **Šalių atsakomybė**
	1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą. Kiekviena šalis atsako už savo darbuotojų sveikatą ir saugą.
	2. Neatlikus apmokėjimo nustatytais terminais, Rangovo pareikalavimu, Užsakovas privalo sumokėti Rangovui 0,05 proc. delspinigių nuo laiku neapmokėtos sumos už kiekvieną uždelstą dieną.
	3. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
	4. Jeigu Sutartis nutraukiama dėl Šalies kaltės, ji kitai Šaliai privalo sumokėti 10 (dešimt) proc. Sutartyje numatytos maksimalios Sutarties vertės baudą, kuri Šalių susitarimu laikoma minimaliais patirtais nuostoliais, ir atlyginti visus kitus Užsakovo patirtus tiesioginius nuostolius, kurių ši bauda nekompensuoja.
	5. Kiekviena Šalis įsipareigoja atlyginti kitai Šaliai patirtus tik tiesioginius nuostolius ar išlaidas (tarp jų teismo ir pagrįstas advokatų išlaidas) dėl Sutartyje prisiimtų įsipareigojimų nevykdymo ar netinkamo jų vykdymo (taip pat ir tais atvejais, kai Sutartis joje numatytomis sąlygomis ir tvarka nutraukiama).
7. **Nenugalimos jėgos aplinkybės (force majeure)**
	1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
	2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
	3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
8. **Subtiekėjų pasitelkimo ir keitimo sąlygos**
	1. Vykdydamas šią Sutartį, Rangovas pasitelks subtiekėją, jis bus nurodytas vėliau.
9. **Sutarties pakeitimai**
	1. Sutartis gali būti keičiama vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnio nuostatomis.
10. **Informacijos konfidencialumas**
	1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos, vykdant Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie Užsakovą atskleidimas, jei Užsakovas pažeidžia mokėjimo terminus, ir informacijos apie Rangovą atskleidimas, jei Rangovas pažeidžia darbų atlikimo terminus.
	2. Ši sutartis, įskaitant Rangovo pasiūlymą, teisės aktų nustatyta tvarka ir terminais bus paskelbta Centrinėje viešųjų pirkimų informacinėje sistemoje, išskyrus informaciją, kuriuos atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje.
11. **Nekokybiškai (netinkamai) atlikti darbai ir sutarties nutraukimas**
	1. Jeigu Rangovas atliko darbus pažeisdamas šioje Sutartyje numatytas sąlygas, nesilaikė normatyvinių dokumentų ir kitų teisės aktų reikalavimų, nevykdė paslaugos atlikimo terminų, Užsakovas turi teisę:
		1. reikalauti vykdyti sutartinius įsipareigojimus;
		2. reikalauti sumokėti Sutartyje nustatytus delspinigius;
		3. reikalauti atlyginti tiesioginius nuostolius;
		4. nutraukti Sutartį.
	2. Užsakovas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Rangovą, nutraukti Sutartį ir pareikalauti iš Rangovo atlyginti dėl to patirtus visus tiesioginius nuostolius, jei Rangovas iš esmės pažeidė Sutartį. Rangovo padarytas Sutarties pažeidimas yra laikomas esminiu, kai:
		1. Rangovas, nepaisydamas Užsakovo raginimo, nepradeda vykdyti darbų atlikimo sutartu laiku arba darbų vykdymas vėluoja daugiau kaip 2 (dvi) savaites;
		2. Rangovas nesilaiko kitų, Sutartyje nurodytų, reikalavimų, nors apie tai buvo oficialiai įspėtas ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas;
		3. Rangovo kvalifikacija tapo nebeatitinkančia šios Sutarties reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
		4. Rangovui yra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus, Užsakovui tampa žinoma apie kitokį priverstinį Rangovo kreditorių teisių įgyvendinimą, galintį turėti esminės įtakos Rangovo galimybėms toliau vykdyti Sutartį ir (ar) dėl Rangovo yra priimamas ir įsiteisėja apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus;
		5. Rangovas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
		6. jei Rangovas dėl savo kaltės negali ir (arba) atsisako vykdyti Sutartyje numatytus įsipareigojimus ar bet kokią jų dalį, nepriklausomai nuo tokios dalies vertės;
		7. Rangovas pažeidžia Sutarties 11 skyriaus nuostatas;
		8. yra kitos aplinkybės, numatytos Lietuvos Respublikos civilinio kodekso 6.217 straipsnyje.
	3. Užsakovui nutraukus Sutartį Sutarties 14.2 punkto nustatyta tvarka arba Rangovui, nepagrįstai nutraukus Sutartį, Užsakovui pareikalavus, Rangovas moka Užsakovui 10 (dešimties) procentų Pradinės Sutarties vertės dydžio baudą ir atlygina tiesioginius nuostolius, susijusius su Sutarties nutraukimu. Užsakovui pareiškus reikalavimą atlyginti patirtus tiesioginius nuostolius, baudos suma įskaitoma į nuostolių atlyginimą
	4. Rangovas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Užsakovą, nutraukti Sutartį, jeigu:
		1. Užsakovas, pagal šios Sutarties nuostatas, vėluoja atsiskaityti daugiau nei 30 (trisdešimt) kalendorinių dienų;
		2. Užsakovas nesilaiko kitų, Sutartyje nurodytų, reikalavimų, nors apie tai buvo oficialiai įspėtas ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas.
	5. Sutarties gali būti nutraukta Pirkimų įstatyme numatytais atvejais.
	6. Sutartis gali būti nutraukta raštišku abiejų Šalių sutarimu.
12. **Ginčų nagrinėjimo tvarka**
	1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
	2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.
13. **Baigiamosios nuostatos**
	1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
	2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
	3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
	4. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.
	5. Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
	6. Sutarties priedai:
		1. Priedas Nr. 1 „Pasiūlymas
14. **Šalių adresai ir parašai**

|  |  |
| --- | --- |
| **Užsakovas:**UAB „Alytaus šilumos tinklai“Juridinio asmens kodas 149947714PVM mokėtojo kodas LT499477113Buveinės adresas Pramonės g. 9, 62175, AlytusTel. Nr. +370 700 04300El. paštas: info@alytausst.ltA.S.: LT077290000011467819, AB „Citadele“Generalinis direktoriusMindaugas Nevardauskas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.V. | **Rangovas:**UAB „Axioma servisas“Juridinio asmens kodas 304602530PVM mokėtojo kodas LT100011106311Buveinės adresas Ozo g. 12 A, 08200, VilniusTel. Nr. +370 5 239 49 49El. paštas service@axs.eu A.S. LT022140030004012016 Luminor bankasGeneralinis direktoriusArtūras Lopeta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.V. |